biswa921/hiwiki-latest-pages-articles-raw huggingface dataset:
सींग

thumb|वाद्य यन्त्र
सींग एक पशु अंग है। यह गाय, बैल, भैंस, हिरण, गैंडा आदि जानवरों के मस्तक पर स्थित रहता है।

श्रेणी:प्राणी शारीरिकी
बाल्टी

thumb|right|250px|एक पीली बाल्टी

बाल्टी आम तौर पर जलाभेद्य पात्र है जो उर्ध्वाधर बेलनाकार अथवा छिन्नकरण शंकु की आकृति सहित इसका ऊपरी भाग खुला एवं नीचला भाग समतल होता है और सामान्यतः इसे एक अर्धवृत्तीय ढुलाई हत्थे से जोड़ दिया जाता है जिसे बाल्टी का कड़िया भी कहा जाता है। बाल्टी का सामान्यतः आयतन  होता है।
 सन्दर्भ 

श्रेणी:बर्तन
श्रेणी:उपादान
श्रेणी:पात्र (भाजन)
गद्दा

thumb|right|स्प्रिंग वाला गद्दा
गद्दा एक चौकोर वस्तु होती है जिसे मनुष्य के लेटने के लिए बनाया जाता है। गद्दे आम तौर पर एक या दो व्यक्तियों के लिए बनाए जाते हैं और इन्हें आम तौर पर पलंग पर रखा जाता है, यद्यपि इन्हें फ़र्श जैसी किसी अन्य ठोस सतह पर भी रखा जा सकता है। गद्दे आम तौर पर भारी कपड़े से बने होते हैं और इनके अन्दर रूई, फ़ोम, नारियल के रेशे जैसी चीज़ें भरी जाती हैं। कुछ गद्दों के अन्दर स्प्रिंग भी लगे होते हैं, एवं कुछ गद्दे हवा अथवा पानी से भी भरे जाते हैं।

आम तौर पर गद्दों पर सोने से पहले चादर बिछाई जाती हैं।

श्रेणी:उपादान
चादर

thumb
एक चादर या चद्दर, कपड़े का एक बड़ा चौकोर टुकड़ा होता है जिसका प्रयोग बिस्तर तैयार करते समय एक गद्दे को ढकने के लिए किया जाता है। आम तौर पर इसी के उपर एक व्यक्ति लेटता है। चादर दो प्रयोजनो के लिये इस्तेमाल की जाती हैं, ओढ़ने और बिछाने के लिये। 

पहले चादरें आम तौर पर सफेद ही होती थीं पर अब रंगीन और छींटदार चादरें भी प्रयोग मे लायी जाती हैं। ओढ़ने वाली चादरें आज भी सामान्य रूप से सफेद या हल्के रंगों की ही होती हैं। बिस्तर लगाते समय सर की तरक से चादर को गद्दे के नीचे अधिक दबाया जाता है जबकि पैर की तरफ् से कम। दाएं और बाएं दोनो पासों को दबाया भी जा सकता है या बस ऐसे ही छोडा़ भी जा सकता है।

चादर बनाने मे मुख्यतः कपास (सूत), लिनन (छालुकी) और कपास और पॉलिएस्टर के मिश्रण का प्रयोग किया जाता है। अन्य सामग्रियों मे कभी कभी रेयान, रेशम और बांस तंतु का प्रयोग भी किया जाता है। 

चादर को चढा़वे के रूप मे भी प्रयुक्त किया जाता है और यह आम तौर पर सूफी संतो की दरगाह पर चढाई (भेंट) जाती है। चढा़वे की चादर फूल से भी बनी हो सकती हैं।

इसके अलावा, चादर एक धार्मिक और सांस्कृतिक महत्व का प्रतीक भी है। भारतीय साहित्य और कला में, चादर को धार्मिक आयाम के साथ जोड़ा गया है, और यह सामाजिक और सांस्कृतिक अभिवृद्धि का हिस्सा बन चुका है। कई धार्मिक और सांस्कृतिक आयोजनों में, चादरें आदर्श भेंट के रूप में प्रदान की जाती हैं, जिससे उन्हें आशीर्वाद और शुभकामनाएं मिलती हैं।

चादर का उपयोग विभिन्न सामाजिक और सांस्कृतिक परियों में एकता और समरसता का प्रतीक भी है। इसे समाज में समर्थन और साझा करने का एक तरीका माना जाता है, जो सामूहिक संबंध बढ़ाता है और समृद्धि की दिशा में सहायक होता है।

चादर, जो न केवल एक सामान्य उपयोग के लिए है बल्कि धार्मिक, सांस्कृतिक, और सामाजिक पहलुओं में भी महत्वपूर्ण भूमिका निभाती है, एक विशेष रूप से महत्वपूर्ण और सांस्कृतिक धरोहर बन चुकी है।
श्रेणी:उपादान
कुर्सी

thumb|250px|

यह एक प्रकार का उपादान (फर्नीचर) है जो बैठने के काम आता है।

यह बहुत उपयोगी वस्तु है। इसे लकड़ी तथा धातु से बनाया जाता है।

श्रेणी:उपादान
थैला

थैला कागज अथवा कपड़े का बना एक कठोरता रहित वस्तु होती है। इसे सामान को एक स्थान से दूसरे स्थान तक संगठित रूप में ले जाने के लिए प्रयुक्त किया जाता है।

श्रेणी:उपादान
श्रेणी:थैलियाँ
व्यापार

right|thumb|300px|उनीसवीं शताब्दी के उत्तरार्ध में पुणे के शनिवार पेठ का दृष्य
व्यापार (Trade) का अर्थ है क्रय और विक्रय। दूसरे शब्दों में, एक व्यक्ति (या संस्था) से दूसरे व्यक्ति (या संस्था) को सामानों का स्वामित्व अन्तरण ही व्यापार कहलाता है। स्वामित्व का अन्तरण सामान, सेवा या मुद्रा के बदले किया जाता है। जिस नेटवर्क (संरचना) में व्यापार किया जाता है उसे 'बाजार' कहते हैं।

आरम्भ में व्यापार एक सामान के बदले दूसरा सामान लेकर (वस्तु-विनिमय या बार्टर) किया जाता था। बाद में अधिकांश वस्तुओं के बदले धातुएँ, मूल्यवान धातुएँ, सिक्के, हुण्डी (bill) अथवा पत्र-मुद्रा से हुईँ। आजकल अधिकांश क्रय-विक्रय मुद्रा (मनी) द्वारा होता है। मुद्रा के आविष्कार (तथा बाद में क्रेडिट, पत्र-मुद्रा, अभौतिक मुद्रा आदि) से व्यापार में बहुत सरलता और सुविधा आ गयी। types of trade- यह दो प्रकार का होता है। 
1- home trade
2- foreign trade

1-home trade यह भी दो प्रकार का होता है।
1.1- local trade
1.2- state level trade

2- foreign trade 
2.1- import trade
2.2- export trade
2.3- re-export trade

व्यापार को एक आर्थिक अवधारणा के रूप में जाना जाता है जो वस्तुओं की खरीद और बिक्री से जुड़ी होती है। व्यापार दो या दो से अधिक पार्टियों के बीच आयोजित किया जाता है जो एक व्यक्ति या व्यावसायिक इकाई हो सकती है।

व्यापार दो प्रकार का हो सकता है: 1) आंतरिक व्यापार और 2) बाह्य व्यापार

आंतरिक व्यापार वह व्यापार है जो किसी राष्ट्र की राजनीतिक और भौगोलिक सीमाओं के भीतर पार्टियों के बीच किया जाता है, जबकि बाहरी व्यापार वह व्यापार है जो देश की सीमाओं के बाहर या दो देशों के बीच दो पक्षों के बीच किया जाता है।

 इन्हें भी देखें
 व्यवसाय (बिजनेस)
 वाणिज्य (कॉमर्स)

श्रेणी:वाणिज्य
*
मीटर

thumb|150px|क्रिकेट के बल्ले के साथ एक मान की छड़ी। 
मान (या मीटर) लम्बाई के नाप/माप की इकाई है। यह अन्तर्राष्ट्रीय इकाई प्रणाली में एवं मात्रक प्रणाली में भी, लम्बाई के मापन की SI मूल इकाई है। इसका प्रयोग विश्वव्यापी स्तर पर वैज्ञानिक और सामान्य प्रयोगों हेतु होता है। ऐतिहासिक रूप से, मान को फ़्रांसीसी विज्ञान अकादमी ने परिभाषित किया था। यह परिभाषा थी:
. वर्तमान में भार एवं मापों पर अन्तर्राष्ट्रीय ब्यूरो द्वारा परिभाषित है:

मान हेतु चिन्ह है मा m (बड़े अक्षर में M कदापि नहीं). मान के दशमलव गुणक और उप-गुणक, जैसे सहस्रमान (1000 मान) और शतिमान ( मान), को SI उपसर्ग जोड़ कर लिखा जाता है।

 मान के SI उपसर्गीय रूप 

प्रायः SI उपसर्ग का प्रयोग मान के दशमलव गुणकों और उप-गुणकों हेतु होता है। इसे निम्न सारणी में दिखाया गया है:

 अन्य इकाइयों में तुलनात्मक रूप 
मात्रक इकाईगैर-SI इकाई में व्यक्त Non-SI unitमात्रक इकाई में व्यक्त1 मान≡ 10<sup>−4 mil1 स्वीडिश mil≡ 10<sup>4 मान1 मान≡ 39.3701 इंच1 इंच≡ 0.0254 मान1 शतिमान≡ 0.393701 इंच 1 इंच≡ 2.54 शतिमान 1 सहस्रिमान ≡ 0.0393701 इंच 1 इंच≡ 25.4 सहस्रिमान 1 मान≡ 1×1010आंग्स्ट्रॉम 1 आंग्स्ट्रॉम≡ 1×10-10 ||मान 1 व्यब्जमान≡ 10आंग्स्ट्रॉम 1 आंग्स्ट्रॉम≡ 100 विशंखमान 
इस सारणी में, इंच अर्थात अन्तर्राष्ट्रीय इंच है

 देखें 
 मीट्रिक प्रणाली
 अन्तर्राष्ट्रीय इकाई प्रणाली
 कन्वेंशन ड्यू मेत्रे
 SI उपसर्ग
 इकाइयों का अंतरण अन्य इकाइयों से तुलना हेतु
 महत्ता के क्रम (लम्बाई)
 प्रकाश की गति
 माप विद्या
 ISO 1 – लम्बाई मापन हेतु, मानक सन्दर्भ तापमान

 सन्दर्भ 
 Bureau International des Poids et Mesures. The BIPM and the evolution of the definition of the metre. Retrieved 2006 June 3. 
 ———. Resolutions of the CGPM. Retrieved 2006 June 3.
 Penzes, William B. at the U.S. National Institute of Standards and Technology Precision Engineering Division (2005 December 29). Time Line for the Definition of the Meter. Retrieved 2006 June 3.
 U.S. National Institute of Standards and Technology (October 2000). The NIST Reference on Constants, Units, and Uncertainty: International System of Units (SI):
 SI base units. Retrieved 2006 June 3.
 Definitions of the SI base units. Retrieved 2006 June 3.
 Historical context of the SI: meter. Retrieved 2006 June 3.
 Peter Mohr CODATA presentation October 2006
 CODATA recommendations 2006

 टिप्पणी 

 बाहरी कड़ियाँ 
 National Research Council of Canada: Optical frequency - maintaining the metre
 Length—Evolution from Measurement Standard to a Fundamental Constant at U.S. NIST 
 The History of the Meter By Tibo Qorl (Translated by Sibille Rouzaud)
 NIST:Definition of the meter and c''

श्रेणी:SI मूल इकाइयाँ
श्रेणी:लम्बाई की इकाइयाँ
हिन्दचीन

REDIRECT इंडोचायना
right|thumb|300px|सन् १८८६ में हिन्दचीन
हिन्दचीन या इण्डोचाइना (Indochina) दक्षिण पूर्व एशिया (जम्बूद्वीप) के कुछ इलाको को कहते हैं । यह क्षेत्र भारत के पूर्व में और चीन के दक्षिण में पड़ता है । सामाजिक तथा सांस्कृतिक दृष्टि से यह दोनो देशों से प्रभावित है इसलिये इसे हिन्दचीन (हिन्द + चीन) का नाम दिया गया है। वस्तुत: यह फ्रांसीसी शब्द "इण्डोचीन" (Indochine) से व्युत्पन्न हुआ है।

वियतनाम की संस्कृति चीन से ज्यादा प्रभावित है जबकि थाईलैंड, कम्बोडिया तथा लाओस की भारत से । यहां का मुख्य धर्म बौद्ध धर्म है ।

श्रेणी:एशिया
श्रेणी:हिन्दचीन
मैत्रेयी पुष्पा

मैत्रेयी पुष्पा हिंदी लेखिका हैं। उन्हें हिन्दी अकादमी दिल्ली का उपाध्यक्ष नियुक्त किया गया है।http://www.pressnote.in/Litrature-News_271550.htmlप्रेसनोट

 जीवन 
उनका जन्म 30 नवंबर, 1944 को अलीगढ़ जिले के सिकुर्रा गाँव में हुआ। उनके जीवन का आरंभिक भाग बुंदेलखण्ड में बीता। 

 शिक्षा 
उनकी आरंभिक शिक्षा झाँसी जिले के खिल्ली गाँव में तथा एम॰ए॰ (हिंदी साहित्य) बुंदेलखंड कालेज, झाँसी में हुआ।

 कृतियाँ 
 उपन्यास 
 स्मृति दंश (१९९०)
 बेतवा बहती रही (१९९३)
 इदन्‍नमम (१९९४)
 चाक (१९९७)
 झूला नट (१९९९)
 अल्मा कबूतरी(2000)
 कहै ईसुरी फाग(2004)
 चिन्‍हार
 गुनाह बेगुनाह 
त्रिया हठ (2005)
विजन

 आत्‍मकथा 
 कस्‍तूरी कुण्‍डल बसै(२००३)
 गुड़िया भीतर गुड़िया(२००८)

 कहानी संग्रह 
 चिन्हार 
 ललमनियाँ तथा अन्‍य कहानियां
 त्रिया हठ
 फैसला
 सिस्टर
 सेंध
 अब फूल नहीं खिलते
 बोझ
 पगला गई है भागवती
 छाँह
 तुम किसकी हो बिन्नी?

 कविता संग्रह 
 लकीरें

 यात्रा संस्‍मरण 
 अगनपाखी

 लेख संग्रह 
 खुली खिड़कियां

 सम्मान 
 हिंदी अकादमी द्वारा साहित्य कृति सम्मान 
 कहानी 'फ़ैसला' पर कथा पुरस्कार मिला 
 'बेतवा बहती रही' उपन्यास पर उ.प्र. हिंदी संस्थान द्वारा प्रेमचंद सम्मान(१९९५) 
 'इदन्नमम' उपन्यास पर शाश्वती संस्था बंगलौर द्वारा नंजनागुडु तिरुमालंबा पुरस्कार
 म.प्र. साहित्य परिषद द्वारा वीरसिंह देव सम्मान
 वनमाली सम्‍मान 2011

 बाहरी कडियाँ 
 खुद को पत्नी माना ही नहीं कभी: हंस के एक अंक में राजेन्द्र यादव ने मैत्रेयी की तुलना मरी हुयी गाय से की, इस पर साहित्य जगत में काफी हलचल हुयी। इस व अन्य विषयों पर कथाकार अमरीक सिंह दीप की मैत्रेयी पुष्पा से निरंतर ब्लॉगज़ीन में प्रकाशित बातचीत।
 भारतीय साहित्‍य संग्रह पर मैत्रेयी की पुस्‍तकें
 मंच से बिन्नू बोलेगी या फिर मैत्रेयी पुष्पा
 गजब नेता – मैत्रेयी पुष्पा
 मैत्रेयी पुष्पा - सेक्स प्रेम की मृत्यु है
 
 इन्हें भी देखें 
 हिन्दी गद्यकार
 हिंदी साहित्य

 सन्दर्भ 

श्रेणी:लेखक
श्रेणी:हिन्दी साहित्य
श्रेणी:हिन्दी गद्यकार
श्रेणी:साहित्य
श्रेणी:1944 में जन्मे लोग
श्रेणी:जीवित लोग
पुनर्गमनवाद

पुनर्गमनवाद एक दार्शनिक दृष्टिकोण है जिससे याथार्थ्य की विवेचना भारतीय परम्परा में होती है। पुनर्गमन का अर्थ विधान अथवा व्यवस्था के रूप का विभिन्न स्थानों पर उत्थान। इसका उत्गम वेद के महावाक्य यद् पिण्डे तद् ब्रह्माण्डे है। एक ही समय पूरे ब्रह्माण्ड को ईश्वर का रूप और ईश्वर का आत्मा से समीकरण इस मत से आनुरूप्य हैं। पर इसका प्रमाण समकालीन विज्ञान में भी मिलता है।

यह विरोधाभास है और अनोखी बात है कि इसे दर्शन का नव्योत्तर विषय अथवा वैदिक विचार का प्रबन्ध माना जा सकता है। सुभाष काक ने इस दार्शनिक मत पर कई कृतियां लिखीं हैं।जैसे प्रज्ञा सूत्र

इस विचारधारा से एक प्राचीन वैदिक ज्योतिष का ज्ञान हुआ है, जिससे भारत की संस्कृति, विज्ञान और कालक्रम पर नया प्रकाश पड़ता है। इनमें से सबसे रोचक १०८ अंक, जो भारतीय संस्कृति में बहुत आता है, की व्याख्या है। प्रमुख देवी-देवताओं के १०८ नाम हैं, जपमाला में १०८ दाने, १०८ धाम हैं, आदि। सुभाष काक के शोध ने दिखाया है कि वैदिक काल में यह ज्ञान था कि सूर्य और चन्द्रमा पृथिवी से लगभग १०८ निजि व्यास के गुणा दूर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है।सु. काक,Birth and Early Development of Indian Astronomy.   In "Astronomy Across Cultures: The History of Non-Western Astronomy", Helaine Selin (editor), Kluwer Academic, Boston, 2000, pp. 303-340.

 सन्दर्भ 
<div class="references-small">

 इन्हें भी देखें 
 पुनरावर्तन

 बाहरी कडियां 
 दर्शन
 कला

श्रेणी:वेद
बोरॉन

thumb|बोरॉन
बोरॉन (Boron) एक रासायनिक तत्व है। प्रकृति में इस तत्व का निर्माण ब्रह्माण्ड किरणों (कोस्मिक किरणों) द्वारा किसी वस्तु पर हुए प्रहारों से होता है, न की तारों में तारकीय नाभिकीय संश्लेषण की प्रक्रिया में। इसलिये हमारे सौर मंडल में इसकी तादाद अन्य तत्वों की तुलना में कम है। दुनिया में यह अपने जल में घुलने वाले बोरेट (borate) खनिजों के रूप में अधिक मिलता है, जिसमें सुहागा (बोरैक्स) सबसे ज़्यादा जाना-माना है। पृथ्वी पर बोरॉन केवल अन्य तत्वों के साथ बने रासायनिक यौगिकों के रूप में ही मिलता है। शुद्ध रूप में बोरॉन तत्व पृथ्वी पर केवल उल्का गिरने से ही पहुंचता है और इस रूप में यह एक उपधातु है।Krebs, Robert E. (2006). The History and Use of Our Earth's Chemical Elements: A Reference Guide. Westport, Conn.: Greenwood Press. ISBN 0-313-33438-2.Lide, D. R., ed. (2005). CRC Handbook of Chemistry and Physics (86th ed.). Boca Raton (FL): CRC Press. ISBN 0-8493-0486-5.
इवलेसे|बोरॉन

 सम्बन्धित चित्र 

 इन्हें भी देखें 
 सुहागा
 उपधातु
 Boron 20% पोषक तत्व कृषि उपयोग 

 सन्दर्भ 

श्रेणी:बोरॉन
श्रेणी:रासायनिक तत्व
श्रेणी:उपधातुएँ
श्रेणी:आहारीय खनिज
श्रेणी:अपचायक
श्रेणी:नाभिकीय संलयन ईन्धन
श्रेणी:रासायनिक तत्वों का जीवविज्ञान और औषधशास्त्र
नियोन

right|thumb|300px|शुद्ध नियान से भरी विसर्जन नली (डिस्चार्ज ट्यूब)
निऑन (Neon) (संकेत : Ne) एक रासायनिक तत्व है। इसका परमाणु क्रमांक १० है। यह आवर्त सारणी के १८वें समूह (अक्रिय गैसें) में रखा गया है। रैमज़े और टैवर्स ने १८९८ ई. में इस गैस की खोज की थी और वायु से इसे प्राप्त किया था। Ramsay, William, Travers, Morris W. (1898). "On the Companions of Argon". Proceedings of the Royal Society of London 63 (1): 437–440. doi:10.1098/rspl.1898.0057.

 परिचय 
निऑन का परमाणुभार २०.१८ तथा परमाणुसंख्या १० है। इसके स्थायी समस्थानिक की द्रव्यमान संख्या २०, २१ और २२ है। रेडियमधर्मी समस्थानिक की द्रव्यमान संख्या १९ और २३ है। यह आवर्त सारणी के १८वें समूह का दूसरा सदस्य है। इस समूह के अन्य सदस्य आर्गन, क्रिप्टन, ज़ेनॉन और रेडन हैं। यह वायुमंडल में गैस के रूप में बड़ी अल्प मात्रा (०.००१८ प्रतिशत) में रहता है। भूगर्भ स्थित गैसों में भी यह पाया जाता है। इसका औद्योगिक उत्पादन द्रव वायु के प्रभाजक आसवन से होता है। क्लॉड वायुद्रावी में, जिसमें प्रति घंटा ५० घन मीटर द्रव वायु तैयार होती है, प्रति दिन १०० लिटर निआन प्राप्त हो सकता है। 

निऑन का घनत्व शून्य डिग्री सें. और एक वायुमंडल दबाव पर १.२०४ ग्राम प्रति घन सेंटीमीटर है। यह -२४६.०९ सें. पर उबलता है और -२४८.६१ सें. पर जमता है। इसका क्रांति ताप -२२८.७५रू सें. और क्रांतिक दबाव २६.८६ वायुमंडल है। इसकी द्रवण उष्मा ३.९७ कैलोरी प्रति ग्राम और २५रू सें. पर विलेयता ०.०१०१ घन सेंटीमीटर है। इसके अणु में एक ही परमाणु रहता है।

यह किस अन्य तत्व के साथ कोई स्थायी यौगिक नहीं बनाता है। ऐसा समझा जाता है कि दुर्बल अंतरपरमाण्वीय क्रिया के, जिसको वान डेर वाल की शक्ति कहते हैं, कारण ही यह अन्य तत्वों को आकर्षित करता है। इसका वर्णपट (स्पेक्ट्रम) विशेष प्रकार का होता है, जिसमें कई सुंदर रक्तवर्ण रेखाएँ होती हैं। असाधारण ऊँची विद्युत चालकता तथा प्रकाश उत्सर्जित करने की क्षमता के कारण निऑन का उपयोग अनेक विद्युत लैपों तथा यंत्रों में होता है। चिनगारी-प्लग-परीक्षी (Sparking Plug Tester) में भी यह काम आता है। निऑन नलियों में, बहुत कम दबाव पर विद्युत विसर्जन से, बहुत सुंदर लाल नारंगी रंग का प्रकाश निकलता है। अधिकांश गैसीय चालन तथा प्रतिदीप्त दीपों में विद्युत चालन के लिए निऑन का प्रयोग होता है। अन्य गैसों को अवशोषण द्वारा निकालकर ही निऑन की मात्रा निर्धारित की जाती है।

 इन्हें भी देखें 
 निष्क्रिय गैस

 सन्दर्भ 

श्रेणी:निष्क्रिय गैसें
श्रेणी:रासायनिक तत्व
क्रोमियम

क्रोमियम एक रासायनिक तत्व है जो रासायनिक नज़रिये से संक्रमण धातु समूह का सदस्य है। यह एक चमकीला, सलेटी-भूरे रंग का, सख़्त लेकिन आसानी से टूट जाने वाला धातु है। इसे पालिश करने पर यह अत्याधिक चमकीला बन जाता है और यह आसानी से नहीं धुंधलाता। इसका पिघलाव तापमान १९०७ °सेंटीग्रेड है जो कि काफ़ी ऊँचा है। अगर इसे इस्पात में मिलाया जाये तो इस्पात पर ज़ंग और धब्बे नहीं लगते, जिस कारण से इसे 'स्टेनलेस स्टील' (ज़ंगरोधी इस्पात) बनाने में काम लाया जाता है। मानव शरीर को बहुत ही हल्की मात्रा में क्रोमियम आहार में आवश्यक होता है लेकिन अधिक मात्रा में यह विष की तरह काम करता है।Brandes, E. A.; Greenaway, H. T.; Stone, H. E. N. (1956). "Ductility in Chromium". Nature 178 (587): 587. Bibcode:1956Natur.178..587B. doi:10.1038/178587a0.Cronin, Joseph R. (2004). "The Chromium Controversy". Alternative and Complementary Therapies 10 (1): 39–42. doi:10.1089/107628004772830393.

 चित्र 

 इन्हें भी देखें 
 संक्रमण धातु

 सन्दर्भ 

श्रेणी:क्रोमियम
श्रेणी:आहारीय खनिज
श्रेणी:रासायनिक तत्व
श्रेणी:संक्रमण धातु
जर्मेनियम

जर्मेनियम (Germanium) एक रासायनिक तत्व है। इसका स्थान आवर्त सारणी में उसी वर्ग में है, जिसमें सीस और टिन हैं। इसका आविष्कार 1886 ई. सी. विंकलर ने किया था। इसका संकेत Ge, परमाणुसंख्या 32 और परमाणु भार 72.6 है। यह तत्व बड़ी अल्प मात्रा में पृथ्वी पर पाया जाता है। साधारणत: यह जस्ते के खनिजों के साथ मिला हुआ मिलता है। खनिजों को जलाने पर जो राख बच जाती है उसमें 0.25, प्रतिश्त जर्मेनियम ऑक्साइड रहता है। इसको पहसे वाष्पशील टेट्राक्लोराइड में परिणत करते हैं। टेट्राक्लोराइड का प्रभाजक आसवन रके अन्य धातुओं से यह पृथक् किया जाता है। इसके ऑक्साइड को ऐल्यूमिनियम या कार्बन या हाइड्रोजन द्वारा अपचयित करने से धातु प्राप्त होती है।

 गुणधर्म 
जर्मेनियम कुछ भूरापन लिए श्वेत रंग की धातु है। इसकी बनावट मणिभीय (क्रिस्टलीय) होती है। यह अति भंगुर होता है। इसका विशिष्ट गुरुत्व 20 डिग्री सें. पर 5.35 और गलनांक 958.5 डिग्री सें. है। ऑक्सीजन में गरम करने से ऑक्साइड (GeO2) बनता है। इसका वर्णहीन टेट्राक्लोराइड द्रव (क्वथनांक 83 डिग्री सें.), टेट्राब्रोमाइट रंगहीन और टेट्राआयोडाइड नारंगी रंग का ठोस होता है, जो क्रमश: 26.8 डिग्री और 144 डिग्री सें. पर पिघलता है।

सिलिकॉन तथा टिन के ऐसा जर्मेनियम कार्बनिक यौगिक, हाइड्राइड आदि बनता है। हाइड्राइड के क्योरोसंजात भी बनते हैं। जर्मेनियम के हाइड्रोक्लोरीसंजात द्रव और ठोस होते हैं। कांच में सिलिका का स्थान जब जर्मेनियम ऑक्साइड लेता है तब कांच का वर्तनांक (refractive index) बहुत बढ़ जाता है। रक्तक्षीणता में जर्मेनियम यौगिकों के प्रयोग का सुझाव मिलता है। अन्य कई यौगिकों के निर्माण में भी जर्मेनियम और टिन के बीच समानता देखी जाती है।

 इतिहास 
वर्ष १८६९ में जब मेंडलीव ने 'रासायनिक तत्वों का आवर्ती गुण' नाम से शोधपत्र प्रकाशित किया तो उन्होने बहुत से अज्ञात तत्वों की भविष्यवाणी की थी जिसमें जर्मेनियम भी था। उन्होने इसके लिए कार्बन समूह में सिलिकॉन और टिन के बीच में खाली स्थान छोड़ रखा था और इसको इकॉसिकॉन (ekasilicon) नाम दिया था। 

१८८५ में सैक्सोनी के पास एक खान में एक नया खनिज मिला। क्लिमेंस विंकलर (Clemens Winkler) ने इसकी परीक्षा की और १८८६ में इससे एक नया तत्त्व निकाला जो एंटीमनी से मिलता-जुलता था। बाद में इसी को 'जर्मेनियम' नाम दिया गया।

 उपयोग 
आजकल जर्मेनियम के सम्पूर्ण उपयोग का लगभग ३५% फाइबर-आप्टिक प्रणालियों में होता है; ३०% इंफ्रारेड प्रकाशिकी (रात्रि में देखने वाले यंत्र आदि) में ; १५% बहुलकीकरण के लिए उत्प्रेरक के लिए; तथा १५% एलेक्ट्रॉनिकी और सौर-विद्युत अनुप्रयोगों में किया जाता है। 

 चित्र 

श्रेणी:जर्मेनियम
श्रेणी:रासायनिक तत्व
श्रेणी:उपधातुएँ
श्रेणी:अर्धचालक पदार्थ
रुथेनियम

रूथेनियम' एक रासायनिक तत्व है जिसका प्रतीक Ru है और परमाणु संख्या 44 है। यह आवर्त सारणी के प्लैटिनम समूह से संबंधित एक दुर्लभ संक्रमण धातु है। प्लैटिनम समूह की अन्य धातुओं की तरह, रूथेनियम अधिकांश अन्य रसायनों के लिए निष्क्रिय है। बाल्टिक-जर्मन वंश के रूसी मूल के वैज्ञानिक कार्ल अर्नस्ट क्लॉज़ ने 1844 में कज़ान स्टेट यूनिवर्सिटी में इस तत्व की खोज की और रूस के सम्मान में रूथेनियम नाम दिया। रूथेनियम आमतौर पर प्लैटिनम अयस्कों के एक मामूली घटक के रूप में पाया जाता है; 2009 में वार्षिक उत्पादन लगभग 19 टन से बढ़कर 2017 में लगभग 35.5 टन हो गया है। उत्पादित अधिकांश रूथेनियम का उपयोग पहनने में उपयोग किये जाने वाले प्रतिरोधी विद्युत संपर्कों और मोटी-फिल्म प्रतिरोधों में किया जाता है। रूथेनियम का मामूली अनुप्रयोग प्लैटिनम मिश्र धातुओं में और रसायन उत्प्रेरक में है। रूथेनियम का एक नया अनुप्रयोग अत्यधिक पराबैंगनी फोटोमास्क के लिए कैपिंग परत के रूप में भी है। रूथेनियम आम तौर पर यूराल पर्वत और उत्तरी और दक्षिण अमेरिका में अन्य प्लैटिनम समूह धातुओं के साथ अयस्कों में पाया जाता है। सडबरी, ओंटारियो से निकाले गए पेंटलैंडाइट और दक्षिण अफ्रीका में पाइरोक्सनाइट खदान में छोटी लेकिन व्यावसायिक रूप से महत्वपूर्ण मात्रा भी पाई जाती है।

 विशेषताएं 
 भौतिक गुण 
रूथेनियम, एक बहुसंयोजक कठोर सफेद धातु, प्लैटिनम समूह का सदस्य है और आवर्त सारणी के समूह 8 में है:

Z  तत्व  इलेक्ट्रॉन आवरण 26  लोहा  2, 8, 14, 2 44  रूथेनियम  2, 8, 18, 15, 1 76  अस्मियम  2, 8, 18, 32, 14, 2 108  हैसियम  2, 8, 18, 32, 32, 14, 2

जबकि अन्य सभी समूह 8 तत्वों में सबसे बाहरी कोश में दो इलेक्ट्रॉन होते हैं, रूथेनियम में, सबसे बाहरी कोश में केवल एक इलेक्ट्रॉन होता है (अंतिम इलेक्ट्रॉन निचले शेल में होता है)। यह विसंगति पड़ोसी धातुओं नाइओबियम (41), मोलिब्डेनम (42), और रोडियम (45) में देखी गई है।

 रासायनिक गुण 
रूथेनियम में चार क्रिस्टल संशोधन हैं और यह परिवेशी परिस्थितियों में धूमिल नहीं होता है; यह 800 °C (1,070 K) तक गर्म करने पर ऑक्सीकृत हो जाता है। रूथेनियम, रूथेनेट देने के लिए जुड़े हुए क्षार में घुल जाता है, एसिड (यहां तक कि एक्वा रेजिया) द्वारा प्रतिक्रिया नहीं करता है, लेकिन उच्च तापमान पर हैलोजन द्वारा प्रतिक्रिया होता है। दरअसल, ऑक्सीकरण एजेंटों द्वारा रूथेनियम पर सबसे आसानी से प्रतिक्रिया कराया जा सकता है। रूथेनियम की थोड़ी मात्रा प्लैटिनम और पैलेडियम की कठोरता को बढ़ा सकती है। धातु को इलेक्ट्रोप्लेटिंग और थर्मल अपघटन द्वारा चढ़ाया जा सकता है। रूथेनियम-मोलिब्डेनम मिश्र धातु में 10.6 K से नीचे के तापमान पर अतिचालक प्रवृति आ जाती है। रूथेनियम एकमात्र 4d संक्रमण धातु है जो समूह ऑक्सीकरण अवस्था +8 कर सकती है, और फिर भी यह भारी संयोजक ऑस्मियम की तुलना में कम स्थिर है

रूथेनियम का शीट
 बाहरी कड़ी 

श्रेणी:रुथेनियम
श्रेणी:रासायनिक तत्व
श्रेणी:संक्रमण धातु
श्रेणी:कीमती धातुएँ
नव्योत्तर काल

हिन्दी साहित्य के नव्योत्तर काल (पोस्ट-माडर्न) की कई धाराएं हैं - 
 पश्चिम की नकल को छोड एक अपनी वाणी पाना; 
 अतिशय अलंकार से परे सरलता पाना; 
 जीवन और समाज के प्रश्नों पर असंदिग्ध विमर्श।

नव्योत्तर काल का साहित्य भारत के समकालीन पुनर्जागरण और भारतीयों की पूरे विश्व में सफलता से प्रेरित हुआ है।

इस काल में गद्य-निबंध, नाटक-उपन्यास, कहानी, समालोचना, तुलनात्मक आलोचना,साहित्य आदि का समुचित विकास हो रहा है।
इस युग के प्रमुख साहित्यकार निम्नलिखित हैं-

 समालोचक 
 कहानी लेखक 

 उपन्यासकार 

 नाटककार 

 निबंध लेखक 
 कवि 
डिजिटल कवियों में प्रमुख हैँ - अशर्फी लाल मिश्र
प्रमुख रचनायें :
 लाल शतक (दोहे )
 लाल दोहा चालीसा
 विप्र सुदामा (खण्ड काव्य )
 लाल नीति संग्रह भाग -1
 लाल नीति संग्रह भाग -2

 इन्हें भी देखें 

 जाल-पत्रिका
 आदिकाल
 भक्ति काल
 रीति काल
 आधुनिक काल
 हिंदी साहित्य

श्रेणी:हिन्दी
श्रेणी:साहित्य
जगदीश गुप्त

डॉ जगदीश गुप्त (१९२४-२००१) शिक्षाविद तथा हिन्दी के आधुनिक कवि थे। हिन्दी कविता में उनका महत्त्वपूर्ण स्थान है। हिन्दी नयी कविता के प्रमुख कवियों - जगदीश गुप्त, रामस्वरुप चतुर्वेदी और विजयदेवनरायण साही में से एक हैं।नयी कविताएँ एक साक्ष्य, रामस्वरुप चतुर्वेदी, लोकभारती प्रकाशन, १५-ए, महात्मा गांधी मार्ग, इलाहाबाद, संस्करण १९७६कवि-चित्रकार जगदीश गुप्त जी का कलाकर्म साहित्य व चित्रकला के बीच एक सुंदर सेतु है। डॉ. गुप्त के रेखांकन में उनका कवि रूप बोलता है इसलिए उनके चित्र सुन्दर कविता जैसे सरस, सरल और प्रिय लगते हैं और शायद इसी कारण रंगों की नई भाषा और भाव उनके चित्रों में मिलते हैं, तो कविताओं में पूरी चित्रात्मकता।"कवि-चित्रकार जगदीश गुप्त", डॉ. अर्चना द्विवेदी द्वारा लिखित, प्रथम संस्करण २०१४,पृष्ठ १३

'चेतना की चादर पर चमत्कार सुलभ चाँद तारों को चितेरना' ही एक अदद वाक्य में जिनका परिचय है। चेतना के चितेरे डॉ जगदीश गुप्त का जन्म ०३ अगस्त १९२४ ई॰ को उत्तर प्रदेश के हरदोई जिले  के  शाहाबाद में हुआ था। मगर कार्यालयी जन्मतिथि ५ जुलाई १९२६ ई. होने के कारण उनके परिचित भी उनकी वास्तविक जन्मतिथि से अनभिज्ञ हैं। उनकी माता का नाम श्रीमती रमादेवी तथा पिता का नाम शिवप्रसाद गुप्त था। अपने पिता की सात संतानों में एक मात्र जगदीश ही जीवित रहे।डॉ. अर्चना द्विवेदी की वार्ता डॉ. जगदीश गुप्त से दिनांक ३-१-२००० 

उन्होंने इलाहाबाद विश्वविद्यालय  से एम.ए. तथा डी.फिल. की उपाधि प्राप्त की और १९५० में इलाहाबाद विश्वविद्यालय के हिन्दी विभाग में प्राध्यापक के पद पर नियुक्त हो गए। १९८७ में डा॰ गुप्त हिन्दी विभाग के विभागाध्यक्ष पद से सेवा निवृत्त हुए। १९५४ में "नई कविता" के सम्पादन के साथ आरम्भ की गई अपनी साहित्य यात्रा में डा॰ गुप्त ने ३५ ग्रंथों की रचना की। गुप्त जी का निधन २६ मई २००१ में हुआ उनके निधन के बाद उनपर कई शोध करे गए। वह चित्रकार भी थे इसके बारे में डॉ. अर्चना द्विवेदी ने अपनी किताब "कवि-चित्रकार जगदीश गुप्त" में भी लिखा है जो कि २०१४ में प्रकाशित हुई। भारतीय चरित कोश, सम्पादक लीलाधर शर्मा पर्वतीय, शिक्षा भारती, मदरसा रोड, कश्मीरी गेट, दिल्ली-११०००६, प्रथम संस्करण २००९, पृष्ठ-२९४

 प्रमुख कृतियाँ 
 नाव के पाँव
 शम्बूक
 आदित्य एकान्त
 हिम-विद्ध
 शब्द-दंश
 युग्म
 गोपा गौतम
 बोधिवृक्ष
 नयी कविता
 स्वरूप और समस्याएँ
 प्रागैतिहासिक भारतीय चित्रकला व भारतीय कला के पद-चिह्न

कुछ रेखाचित्र
thumb|
thumb|

पुरस्कार व सम्मान
डा॰ गुप्त को उत्तर प्रदेश के भारत भारती (पुरस्कार) तथा मध्य प्रदेश के मैथिलीशरण गुप्त पुरस्कार से सम्मानित किया गया था।

सन्दर्भ

इन्हें भी देखें
हिन्दी साहित्य
नई कविता

 बाहरी कड़ियाँ 
 जगदीश गुप्त की रचनाएँ कविता कोश में
 "कवि-चित्रकार जगदीश गुप्त", डॉ. अर्चना द्विवेदी द्वारा लिखित 
  अनुभूति

श्रेणी:साहित्यिक आंदोलन
श्रेणी:हिन्दी साहित्य
श्रेणी:1924 में जन्मे लोग
श्रेणी:२००१ में निधन
प्रथम आंग्ल-अफ़ग़ान युद्ध

thumb|right|400px|एलिजाबेथ बटलर द्वारा बनाया गया चित्र जिसमें जनवरी १८४२ में जलालाबाद के अंग्रेज़ सैन्य अड्डे पर पहुँचने वाले एक मात्र ब्रिटिश विलियम ब्राइडन को दिखाया गया है। काबुल से वापसी की शुरुआत क़रीब १६५०० ब्रिटिश तथा भारतीय सैनिकों और कर्मचारियों ने की थी।
प्रथम आंग्ल-अफ़ग़ान युद्ध जिसे प्रथम अफ़ग़ान युद्ध के नाम से भी जाना जाता है, 1839 से 1842 के बीच अफ़ग़ानिस्तान में अंग्रेजों और अफ़ग़ानिस्तान के सैनिकों के बीच लड़ा गया था। इसकी प्रमुख वजह अंग्रज़ों के रूसी साम्राज्य विस्तार की नीति से डर था। आरंभिक जीत के बाद अंग्रेज़ो को भारी क्षति हुई, बाद में सामग्री और सैनिकों के प्रवेश के बाद वे जीत तो गए पर टिक नहीं सके।

 पृष्ठभूमि 
अफगानिस्तान में रूसियों की बढ़ती उपस्थिति अंग्रेज़ो की चिन्ता का कारण बन रही थी, क्योंकि वे इसके पड़ोसी देश भारत पर कई हिस्सों में राज़ कर रहे थे। अंग्रेज़ो ने अलेक्ज़ेंडर बर्न्स नामक एक जासूस को अफ़गानिस्तान की स्थिति और वहाँ के सैन्य सूचनाओं को इकठ्ठा करने सन् १८३१ में काबुल भेजा। बर्न्स ने एक साल के दौरान कई महत्वपूर्ण भौगोलिक और सामरिक जानकारियाँ इकठ्ठा की और उसकी लिखी किताब मशहूर हो गई। अपने काबुल प्रवास के दौरान उसने वहाँ रूसी गुप्तचरों के बारे में भी ज़िक्र किया जिससे ब्रिटिश शासन को एक नई जानकारी मिली। उसको पुरस्कारों से नवाजा गया। 

पश्चिमी अफ़ग़ानिस्तान में हुए एक ईरानी आक्रमण में हेरात ईरानी साम्राज्य का फ़िर से हिस्सा बन गया और पूर्व में पेशावर पर रणजीत सिंह के सिख साम्राज्य का अधिकार हो गया। इस स्थिति में अफ़ग़ान अमीर दोस्त मुहम्मद ख़ान ने ब्रिटिश साम्राज्य से मदद मांगी पर उन्होंने सहायता न दी। इसके बाद रूसी गुप्तचरों और दूतों के काबुल में होने से अंग्रेज़ों को डर हो गया कि कहीँ रूसी मध्य एशिया के रास्ते अफ़गानिस्तान में दाख़िल हो गए तो उनके भारतीय साम्राज्य बनाने के सपने में रूसी आक्रमण का डर शामिल हो जाएगा। इसकी वजह से उन्होंने अफ़गानिस्तान पर आक्रमण कर दिया।

 युद्ध 
अंग्रेज़ों ने १८३९ में दक्षिण में क्वेटा से अफ़ग़ानिस्तान में प्रवेश किया। आरंभ में अंग्रेजो ने कांधार, ग़ज़नी तथा काबुल जैसे शहरो पर अधिकार कर लिया। वहाँ पर अंग्रेज़ों ने अफ़गान गद्दी के पूर्व दावेदार शाह शुजा को अमीर घोषित कर दिया जो अब तक कश्मीर और पंजाब में छुपता रहा था। पर वो लोकप्रिय नहीं रहा और अफ़गान लोगों की नज़रों में विदेशी कठपुतली की तरह लगने लगा। 1841 में अफ़ग़ानी लोगो ने काबुल में अंग्रेजो के खिलाफ़ विद्रोह कर दिया। उन्होने ब्रिटिश सैनिकों को मार कर उनके किले को घेर लिया। 1842 के शुरुआत में अंग्रेजो ने आत्म-समर्पण कर दिया। 1842 में उन्हें सुरक्षित बाहर निकलने का रास्ता दे दिया गया। लेकिन जलालाबाद के अंग्रेज़ी ठिकाने पर पहुँचने से पहले अफ़ग़ान आक्रमण से लगभग सभी लोग मर गए और एक व्यक्ति वापस पहुँच सका। इस घटना से ब्रिटिश सेना में डर सा पैदा हो गया। 

१८४२ में ब्रिटिश दुबारा अफ़ग़ानिस्तान में दाखिल हुए लेकिन अपनी जीत सुनिश्चित करने के बाद लौट गए।

1878 में अंग्रेज़ो ने पुनः चढ़ाई की जो द्वितीय आंग्ल-अफ़ग़ान युद्ध के नाम से जाना गया।

 इन्हें भी देखें 

 आंग्ल-अफ़ग़ान युद्ध
 अफ़ग़ानिस्तान के युद्ध

श्रेणी:अफ़ग़ानिस्तान का इतिहास
द्वितीय आंग्ल-अफ़ग़ान युद्ध

thumb|right|320px|सर केवेग्नेरी तथा अमीर याक़ुब ख़ान गंदमक की संधि के दौरान अन्य लोगों के साथ
यह 1878-1880 के बीच अफ़ग़ानिस्तान में ब्रिटेन द्वारा सैन्य आक्रमण को कहते हैं। 1841 में हुई संधि और उसके बाद ब्रिटिश (तथा भारतीय) सैनिकों के क़त्ल का बदला लेने और रूस द्वारा अफ़ग़निस्तान में पहुँच बढ़ाने की स्पर्धा में ये आक्रमण आफ़ग़ानिस्तान में तीन स्थानों से किया गया। युद्ध में तो ब्रिटिश-भारतीय सेना की जीत हुई पर अपने लक्ष्य पूरा करने के बाद सैनिक ब्रिटिश भारत लौट गए। 

 भूमिका 
अपने गुप्तचरों द्वारा अफ़गानिस्तान की जानकारी और ब्रिटिश आक्रमण के डर को दूर करने के लिए रूस ने अपना एक प्रतिनिधि मंडल अफ़गानिस्तान भेजा जिसे वहां के अमीर शेर अली ख़ान ने रोकने की कोशिश की पर असफल रहा। ब्रिटेन रूस के इस को अपने उपनिवेश भारत की तरफ रूस के बढ़ते क़दम बढ़ाने की तरह देखने लगा। उसने भी अफ़गानिस्तान में अपना स्थायी दूत नियुक्त करने का प्रस्ताव भेजा जिसे शेर अली ख़ान ने निरस्त कर दिया और मना करने के बावज़ूद आने पर आमादा ब्रिटिश दल को ख़ैबर दर्रे के पूर्व ही रोक दिया गया। इसके बाद ब्रिटेन ने हमले की तैयारी की।

आरंभ में ब्रिटिश सेना जीतती गई और लगभग सारे अफ़गान क्षेत्रों में फैल गई। शेर अली ख़ान ने रूस से मदद की गुहार लगाई जिसमें वो असफल रहा। इसके बाद वो उत्तर और पश्चिम की तरफ़ (भारतीय सीमा से दूर) मज़ार-ए-शरीफ़ भाग गया जहाँ उसकी मौत फरवरी 1879 में हो गई। इसके बाद उसके बेटे याक़ुब ख़ान ने अंग्रेज़ों से संधि की जिसके तहत ब्रिटेन अफ़गानिस्तान में और आक्रमण न करने पर सहमत हुआ। धीरे-धीरे ब्रिटिश फ़ौज - जिसमें भारतीय टुकड़ियाँ भी शामिल थीं - वहाँ से निकलती गईं। पर सितम्बर 1879 में एक अफ़गान विद्रोही दल ने वहाँ पर अंग्रेज़ी मिशन के सर पियरे केवेग्नेरी को मार डाला। जिसकी वजह से ब्रिटेन ने दुबारा आक्रमण किया। अक्टूबर 1879 में काबुल के दक्षिण में हुए युद्ध में अफ़ग़ान सेना हार गई।

दूसरे आक्रमण में मयवन्द को छोड़कर लगभग सभी जगहों पर ब्रिटिश सेना की जीत हुई पर उनका वहाँ पर रुकना मुश्किल रहा। अफ़गान विदेश नीति पर अपना अधिकार सुनिश्चित करके ब्रिटिश भारत लौट गए।

 इन्हें भी देखें 
 आंग्ल-अफ़ग़ान युद्ध
 अफ़ग़ानिस्तान के युद्ध

सन्दर्भ

श्रेणी:अफ़ग़ानिस्तान का इतिहास
तृतीय आंग्ल-अफ़ग़ान युद्ध

200px|right|काबुल के स्वर्गीय राजा शाह शुजा उल मुल्क के महल की आंतरिक भाग।
तृतीय आंग्ल-अफ़ग़ान युद्ध की परिणति अफ़ग़निस्तान की स्वतंत्रता मे हुई। 1917 की रूस की क्रांति के बाद रूस और ब्रिटेन साथी नही रहे। अफ़ग़ानो ने ब्रिटिश सेना पर अचानक हमला बोल दिया। हलांकि ब्रिटिशों ने हवाई आक्रमण का सहारा लिया और राजा तक के महल पर बमबारी की। इससे अफ़गानिस्तान की जनता में भारी रोष उत्पन्न हुआ। अंततः 1921 में अफ़ग़ानिस्तान स्वाधीन हो गया।

 इन्हें भी देखें 
 आंग्ल-अफ़ग़ान युद्ध
 अफ़ग़ानिस्तान के युद्ध
सन्दर्भ

श्रेणी:अफ़ग़ानिस्तान का इतिहास
अफ़ग़ानिस्तान में सोवियत युद्ध

1979-1989 के बीच सोवियत सेना तथा मुज़ाहिदीन लड़ाकों के बीच लड़ा गया अफ़ग़निस्तानी गृहयुद्ध था। मुज़ाहिदीन, अफ़ग़निस्तान की साम्यवादी सरकार का तख्तापलट करना चाहते थे, जिसे सोवियत रूस का समर्थन प्राप्त था। मुजाहिदीन घुसपैठियों को अमेरिका तथा पाक़िस्तान का समर्थन प्राप्त था। यह 1989 में सोवियत सैनिकों की हार और वापसी में समाप्त हो गया।

मुजाहिदीनों को पड़ोसी राष्ट्र पाकिस्तान और चीन में युद्ध का प्रशिक्षण दिया गया जिसके लिए सऊदीअरब, संयुक्त राष्ट्र अमेरिका और यूनाइटेड किंगडम ने आर्थिक सहायता दी। एक दशक तक चले इस युद्ध ने लाखो अफगानियों को अपना राष्ट्र छोड़ पाकिस्तान और ईरान में शरण लेने पे मजबूर किया, जबकि लाखों की संख्या में अफगानी युद्ध में  मारे गए।
२४ दिसम्बर १९७९, ४०वी सोवियत आर्मी के अफगानिस्तान में हस्तक्षेप के साथ सोवियत नेता लियोनिद ब्रेज्ह्नेव के द्वारा शुरू किये गए इस अभियान का अंतिम चरण १५ मई १९८९ में सोवियत सेना की क्रमबद्ध वापसी से शुरू हुआ जिसको अंतिम रूप मिखाइल गोर्बाचेव के नेतृत्व वाली सरकार ने १५ फ़रवरी १९८९ दिया.

 इन्हें भी देखें 

 आंग्ल-अफ़ग़ान युद्ध
 अफ़ग़ानिस्तान के युद्ध

युद्ध, अफ़ग़ानिस्तान में सोवियत
श्रेणी:सोवियत संघ
आधुनिक चीन

thumb|आधुनिक चीन
thumb|आधुनिक चीन का दृश्य
युद्ध कला में मध्य एशियाई देशों से आगे निकल जाने के कारण चीन ने मध्य एशिया पर अपना प्रभुत्व जमा लिया, पर साथ ही साथ वह यूरोपीय शक्तियों के समक्ष कमजोर पड़ने लगा। चीन शेष विश्व के प्रति सतर्क हुआ और उसने यूरोपीय देशों के साथ व्यापार का रास्ता खोल दिया। ब्रिटिश भारत तथा जापान के साथ हुए युद्धों तथा गृहयुद्धो ने क्विंग राजवंश को कमजोर कर डाला। अंततः 1912 में चीन में गणतंत्र की स्थापना हुई।

 इन्हें भी देखें 
 चीन का इतिहास
 प्राचीन चीन
 मध्यकालीन चीन

 बाहरी कडियाँ 
 आधुनिक चीन का स्थापत्य निर्माण (crionline पर)

श्रेणी:चीन
श्रेणी:चीन का इतिहास
रेशम मार्ग

thumb|240px| सिल्क रुट का मानचित्र - भूमार्ग लाल रंग में हैं और समुद्री मार्ग नीले रंग में
रेशम मार्ग प्राचीनकाल और मध्यकाल में ऐतिहासिक व्यापारिक-सांस्कृतिक मार्गों का एक समूह था जिसके माध्यम से एशिया, यूरोप और अफ्रीका जुड़े हुए थे। इसका सबसे जाना-माना हिस्सा parth मार्ग है जो चीन से होकर पश्चिम की ओर पहले मध्य एशिया में और फिर यूरोप में जाता था और जिस से निकलती एक शाखा भारत की ओर जाती थी। रेशम मार्ग का जमीनी हिस्सा 6,500 किमी लम्बा था और इसका नाम चीन के रेशम के नाम पर पड़ा जिसका व्यापार इस मार्ग की मुख्य विशेषता थी। इसके माध्यम मध्य एशिया, यूरोप, भारत और ईरान में चीन के हान राजवंश काल में पहुँचना शुरू हुआ।

सिल्क रुट  का चीन, भारत, मिस्र, ईरान, अरब और प्राचीन रोम की महान सभ्यताओं के विकास पर गहरा असर पड़ा। इस मार्ग के द्वारा व्यापार के आलावा, ज्ञान, धर्म, संस्कृति, भाषाएँ, विचारधाराएँ, भिक्षु, तीर्थयात्री, सैनिक, घूमन्तू जातियाँ, और बीमारियाँ भी फैलीं। व्यापारिक नज़रिए से चीन रेशम, चाय और चीनी मिटटी के बर्तन भेजता था, भारत मसाले, हाथीदांत, कपड़े, काली मिर्च और कीमती पत्थर भेजता था और रोम से सोना, चांदी, शीशे की वस्तुएँ, शराब, कालीन और गहने आते थे। हालांकि 'रेशम मार्ग' के नाम से लगता है कि यह एक ही रास्ता था वास्तव में बहुत कम लोग इसके पूरे विस्तार पर यात्रा करते थे। अधिकतर व्यापारी इसके हिस्सों में एक शहर से दूसरे शहर सामान पहुँचाकर अन्य व्यापारियों को बेच देते थे और इस तरह सामान हाथ बदल-बदलकर हजारों मील दूर तक चला जाता था। शुरू में रेशम मार्ग पर व्यापारी अधिकतर भारतीय और बैक्ट्रियाई थे, फिर सोग़दाई हुए और मध्यकाल में ईरानी और अरब ज़्यादा थे। रेशम मार्ग से समुदायों के मिश्रण भी पैदा हुए, मसलन तारिम द्रोणी में बैक्ट्रियाई, भारतीय और सोग़दाई लोगों के मिश्रण के सुराग मिले हैं।The Silk Road: Trade, Travel, War and Faith , Susan Whitfield, British Library, pp. 21, Serindia Publications, 2004, ISBN 978-1-932476-13-2, ... the Sogdian communities seemed to practise marriage with expatriate Indians and Bactrians in the Tarim Basin, since the mother of the Sogdian woman abandoned in Dunhuang bore an Indianized Bactrian name Aman yadav ...

 इन्हें भी देखें 

 उत्तरी रेशम मार्ग
 रेशम मार्ग से बौद्ध धर्म का प्रसार

 बाहरी कडियाँ
यूनेस्को ने प्राचीन सिल्क रुट को विश्व विरासत स्थल का दर्जा दिया (बिहार खबर)

 सन्दर्भ 

श्रेणी:रेशम मार्ग
श्रेणी:भारत का इतिहास
श्रेणी:मध्य एशिया का इतिहास
श्रेणी:चीन का इतिहास
श्रेणी:व्यापार
सुदामा चरित

सुदामा चरित कवि नरोत्तमदास द्वारा अवधी भाषा में रचित काव्य-ग्रंथ है। इसकी रचना संवत १६०५ के लगभग मानी जाती है। इसमें एक निर्धन ब्राह्मण सुदामा की कथा है जो महान कृष्ण भक्त था, जो बालपन में कृष्ण का मित्र भी था। इस ब्राह्मण की कथा श्रीमद् भागवत महापुराण में भी लिखित है।

thumbnail|महाकवि नरोत्तमदास दास

 स्रोत्र 
 संपूर्ण सुदामा चरित 

श्रेणी:हिन्दी साहित्य
श्रेणी:खंडकाव्य
यूएसबी

thumbnail|यूएसबी 3.0 का प्रतीक चिन्ह 
यूएसबी (, उच्चारण: यूनिवर्सल सीरियल बस) विभिन्न उपकरणों को कम्प्युटर से जोड़ने की व्यवस्था है। यूएसबी को इंटेल एवं अन्य टेक्नोलॉजी कम्पनियों ने मिलकर बनाया था। 

संस्करण
यूएसबी के तीन संस्करण बाजार में आये। सबसे पहले यूएसबी - १.१ आया इसकी अधिकतम डेटा स्थानांतरण गति (१.२ करोड़ बिट्स / सेकंड), १२ एमबी प्रति सेकेंड थी। इसके पश्चात यू० एस० बी० - २.० आया, इसकी अधिकतम डेटा स्थानांतरण गति (४८.० करोड़ बिट्स / सेकंड), एमबी प्रति सेकेंड थी। वर्तमान मे यू० एस० बी० - 3.0 भी उपयोग मे है। यूएसबी 3.0 को सुपर स्पीड यूएसबी नाम दिया गया है क्योंकि इसकी स्पीड पहले यूएसबी उपकरणों से कहीं तेज है। इसकी डेटा स्थानांतरण गति 4.8 जीबी प्रति सेकेंड है।

इन्हें भी देखें
यूएसबी फ्लैश ड्राइव

सन्दर्भ

श्रेणी:कंप्यूटर
श्रेणी:हार्डवेयर
कृष्णावतार

कृष्णावतार कन्हैयालाल माणिकलाल मुंशी द्वारा गुजराती में रचित सात उपन्यासों की एक शृंखला है। आठवें उपन्यास के लेखन के समय उनका देहान्त हो जाने के कारण यह उपन्यास अपूर्ण रह गया। ये उपन्यास कृष्ण के  जीवन तथा महाभारत पर आधारित हैं।

मुंशी जी ने प्रस्तावना में इस शृंखला के विषय में यह लिखा था-

 शृंखला 
कृष्णावतार शृंखला पूर्ण और १ अपूर्ण (कुल ८ ) खण्डों की शृंखला है।
 कृष्णावतार खंड १: मोहक वांसळी
 कृष्णावतार खंड २: सम्राट का प्रकोप
 कृष्णावतार खंड ३: पांच पांडव
 कृष्णावतार खंड ४: भीम का कथानक
 कृष्णावतार खंड ५: सत्यभामा का कथानक
 कृष्णावतार खंड ६: महामुनि व्यास का कथानक
 कृष्णावतार खंड ७: युधिष्ठिर का कथानक
 कृष्णावतार खंड ८: कुरुक्षेत्र का कथानक (अपूर्ण)

 संदर्भ 

श्रेणी:उपन्यास
ययाति

अंगूठाकार|राजा ययाति
ययाति, चन्द्रवंशी राजा थे। वे राजा नहुष के छः पुत्रों याति, ययाति, सयाति, अयाति, वियाति तथा कृति में से एक थे। ययाति की कथा महाभारत के आदि पर्व में, भागवत पुराण में, और मत्स्य पुराण में आती है। Laura Gibbs : Yayati याति राज्य, अर्थ आदि से विरक्त रहते थे इसलिये राजा नहुष ने अपने द्वितीय पुत्र ययाति का राज्यभिषके करवा दिया। ययाति का विवाह शुक्राचार्य की पुत्री देवयानी के साथ हुआ।

देवयानी के साथ उनकी सखी शर्मिष्ठा भी ययाति के भवन में रहने लगे। ययाति ने शुक्राचार्य से प्रतिज्ञा की थी की वे देवयानी भिन्न किसी ओर नारी से शारीरिक सम्बन्ध नहीं बनाएंगे। एकबार शर्मिष्ठा ने ययाति से विवाह करने की इच्छा जताई परंतु निहुश को शुक्राचार्यजी का भय था लेकिन शमिष्ठा के लगातर प्रयास के बाद निहुश को शर्मिष्ठा से विवाह करना पड़ा । इस तरह देवयानी से छुपाकर शर्मिष्ठा एवं ययाति ने तीन वर्ष बीता दिए। उनके गर्भ से तीन पुत्रलाभ करने के बाद जब देवयानी को यह पता चला तो उसने शुक्र को सब बता दिया। शुक्र ने ययाति को वचनभंग के कारण  शुक्रहीन वृद्ध होने का श्राप दिया।

ययाति की दो पत्नियाँ थीं। शर्मिष्ठा के तीन और देवयानी के दो पुत्र हुए। ययाति ने अपनी वृद्धावस्था अपने पुत्रों को देकर उनका यौवन प्राप्त करना चाहा, पर पुरू को छोड़कर और कोई पुत्र इस पर सहमत नहीं हुआ। पुत्रों में पुरू सबसे छोटा था, पर पिता ने इसी को राज्य का उत्तराधिकारी बनाया और स्वयं एक सहस्र वर्ष तक युवा रहकर शारीरिक सुख भोगते रहे। एक हजार वर्ष बाद पुरू को बुलाकर ययाति ने कहा - 'इतने दिनों तक सुख भोगने पर भी मुझे तृप्ति नहीं हुई। तुम अपना यौवन लो, मैं अब वानप्रस्थ आश्रम में रहकर तपस्या करूँगा।' फिर घोर तपस्या करके ययाति स्वर्ग पहुँचे, परन्तु थोड़े ही दिनों बाद इंद्र के शाप से स्वर्गभ्रष्ट हो गए (महाभारत, आदिपर्व, ८१-८८)। अंतरिक्ष पथ से पृथ्वी को लौटते समय इन्हें अपने दौहित्र, अष्ट, शिवि आदि मिले और इनकी विपत्ति देखकर सभी ने अपने अपने पुण्य के बल से इन्हें फिर स्वर्ग लौटा दिया। इन लोगों की सहायता से ही ययाति को अन्त में मुक्ति प्राप्त हुई।

 ययाति ग्रंथि 
thumb|देवयानी द्वारा शर्मिष्ठा से प्रश्न पूछा जाना
ययाति ग्रंथि वृद्धावस्था में यौवन की तीव्र कामना की ग्रंथि मानी जाति है। किंवदंति है कि, राजा ययाति एक सहस्र वर्ष तक भोग लिप्सा में लिप्त रहे किन्तु उन्हें तृप्ति नहीं मिली। विषय वासना से तृप्ति न मिलने पर उन्हें उनसे घृणा हो गई और उन्होंने पुरु की युवावस्था वापस लौटा कर वैराग्य धारण कर लिया। ययाति को वास्तविकता का ज्ञान प्राप्त हुआ और उन्होने कहा-

भोगा न भुक्ता वयमेव भुक्ताःतपो न तप्तं वयमेव तप्ताः।
कालो न यातो वयमेव याताःतृष्णा न जीर्णा वयमेव जीर्णाः ॥

अर्थात, हमने भोग नहीं भुगते, बल्कि भोगों ने ही हमें भुगता है; हमने तप नहीं किया, बल्कि हम स्वयं ही तप्त हो गये हैं; काल समाप्त नहीं हुआ हम ही समाप्त हो गये; तृष्णा जीर्ण नहीं हुई, पर हम ही जीर्ण हुए हैं !

 सन्दर्भ 

 विस्तृत अध्ययन हेतु 
 Chapter 22: Yayati and Puru

श्रेणी:धर्म
श्रेणी:हिन्दू धर्म
श्रेणी:धर्म ग्रंथ
श्रेणी:पौराणिक कथाएँ
श्रेणी:यदुकुल
कवि

कवि वह है जो भावों को रसाभिषिक्त अभिव्यक्ति देता है और सामान्य अथवा स्पष्ट के परे गहन यथार्थ का वर्णन करता है। इसीलिये वैदिक काल में ऋषय: मन्त्रदृष्टार: कवय: क्रान्तदर्शिन: अर्थात् ऋषि को मन्त्रदृष्टा और कवि को क्रान्तदर्शी कहा गया है। "जहाँ न पहुँचे रवि, वहाँ पहुँचे कवि" लोकोक्ति प्रसिद्ध है।

 कुछ प्रसिद्ध कवि 
 महादेवी वर्मा 
 जयशंकर प्रसाद 
 सूर्यकांत त्रिपाठी निराला 
 सुमित्रानंदन पंत 
 सुभद्रा कुमारी चौहान 
 रामधारी सिंह दिनकर 
 भवानी प्रसाद मिश्र
 नागार्जुन
 अज्ञेय 
 हरिवंश राय बच्चन 
 गोपाल दास नीरज 
 प्रदीप

 शायर 
शायरी लिखने वाले कवि को शायर कहा जाता है। शायरी भारतीय उपमहाद्वीप में प्रचलित एक कविता का रूप हैं जिसमें हिन्दी-उर्दू भाषाओँ में कविताएँ लिखी जाती हैं। Culture of Hindi , Malik Mohammad, Kalinga Publications, 2005, ISBN 978-81-87644-73-6 
 
 कुछ प्रसिद्ध शायर 
 अमीर ख़ुसरो
 अशफाक उल्ला खाँ वारसी 'हसरत'
 दुष्यंत कुमार
 निदा फ़ाज़ली
 पण्डित राम प्रसाद 'बिस्मिल'
 बहादुर शाह ज़फ़र
 मिर्ज़ा ग़ालिब
 मीर तकी "मीर"
 मुहम्मद इक़बाल
 राहत इन्दौरी
 कुँवर बेचैन
 मुनव्वर राणा

 इन्हें भी देखें  
कविशिक्षा
काव्य
कविता
महाकाव्य
कवि सम्मेलन
काव्यशास्त्र
शायरी

सन्दर्भ

कवि
श्रेणी:शायर
श्रेणी:शायरी
श्रेणी:हिन्दी
श्रेणी:उर्दू
श्रेणी:संगीत
श्रेणी:कवि
श्रेणी:कला व्यवसाय
दार्शनिक

thumb|upright=1.35|एथेंस का विद्यालय (अंग्रेजी में - "The School of Athens"), राफेल दवार बनाया गया। इस चित्र के बीच में प्लेटो  और अरस्तु हैं, और इनके चारों ओर अन्य महान दार्शनिक ज्ञान का अदन-प्रदान करते हुएं। 

यह विख्यात नाम बिहार के बिहटा से लिया गया है modern manish arya. ।

सन्दर्भ

बाहरी कड़ियाँ
श्रेणी:दार्शनिक
श्रेणी:दर्शन
सोमवार

सोमवार सप्ताह का एक दिन है। यह रविवार के बाद और मंगलवार से पहले आता है। सोमवार का यह नाम सोम से पड़ा है जिसका अर्थ भगवान शिव होता है। यह सप्ताह का दूसरा दिन होता है, भारत तथा विश्व के कई देशों में यह सामान्य कामकाज का प्रथम दिन होता है इसलिए कभी कभार इसे सप्ताह का प्रथम दिन भी कहते हैं।

सप्ताह में सात दिन होते है जो कि क्रमश सोमवार, मंगलवार, बुधवार, बृहस्पतिवार, शुक्रवार, शनिवार और रविवार होते है।

सोमवार भगवान शिव और चंद्र देव का दिन होने के कारण इस दिन भगवान शिव और शिव परिवार की पूजा अर्चना की जाती है। इस दिन श्रद्धालु मंदिर में जाकर भगवान शिव के प्रतीक शिवलिंग पर जल अर्पित करते है। 

महिलाएं शीघ्र विवाह और मनचाहे वर की प्राप्ति की इच्छा से इस दिन सोमवार व्रत या सोलह सोमवार व्रत बड़ी श्रद्धा और विश्वास से रखती है।

सोमवार का दिन चंद्र देव का दिन भी माना जाता है जो स्वयं भगवान भोलेनाथ के श्रृंगार के रूप में उनके सिर पर सुसज्जित है। यदि किसी की जन्म कुण्डली में चन्द्र ग्रह अशुभ स्थिति में है तो इस दिन भगवान भोलेनाथ की पूजा अर्चना से इस अशुभता में कमी आती है।

मंगलवार हनुमान जी और मंगल देव का दिन माना जाता है और इस दिन हनुमान जी की कृपा दृष्टि और मंगल ग्रह की शुभता के लिए उनकी पूजा अर्चना की जाती है और व्रत आदि रखा जाता है।

बुधवार विघ्नहर्ता गणेश जी और भगवान कृष्ण और बुध देवता का दिन माना जाता है। इस दिन गणेश जी, कृष्ण भगवान और बुध देवता की पूजा अर्चना की जाती है और बुध ग्रह की शुभता के लिए व्रत रखा जाता है।

बृहस्पतिवार जगत के पालनकर्ता भगवान विष्णु और ब्रहस्पति देवता का दिन माना जाता है। इस दिन भगवान विष्णु और ब्रहस्पति देवता की पूजा अर्चना की जाती है और उनका व्रत रखा जाता है।

शुक्रवार माता लक्ष्मी, संतोषी माता और शुक्र ग्रह का दिन माना जाता है और इस दिन माता लक्ष्मी, संतोषी माता की पूजा अर्चना की जाती है। वैभव लक्ष्मी व्रत, संतोषी माता की कथा या उद्यापन शुक्रवार के दिन ही किया जाता है। माता लक्ष्मी की पूजा करने से शुक्र ग्रह शुभ होते है और धन धान्य की बढ़ोतरी करते है।

शनिवार कर्मफल दाता और ब्रह्मांड के सबसे बड़े न्यायधीश शनिदेव जी और शनि ग्रह का दिन माना जाता है। इस दिन शनिदेव और शनिदेव की पूजा अर्चना की जाती है और शनिदेव और शनि ग्रह से संबंधित दान दक्षिणा दी जाती है।

रविवार को नवग्रह के राजा सूर्य देव और सूर्य ग्रह का दिन माना जाता है। इस दिन सूर्य देव और सूर्य ग्रह की पूजा अर्चना की जाती है और रविवार का व्रत रखा जाता है।
मंगल

मंगल का अर्थ होता है शुभ, पावन, कुशल इत्यादि।

 उदाहरण 

 मंगल काम करने से पूर्व आत्मा की शुद्धता जरूरी है। (यहां मंगल का अर्थ शुभ, पावन के अर्थ में है।)
 कहिए शर्मा जी सब कुशल मंगल से है तो ? (यहां मंगल का अर्थ खैरियत के अर्थ में है।)

 अन्य अर्थ 
 मंगलवार
 मंगल ग्रह

 संबन्धित शब्द 
 हिन्दी में 
 शुभ
 पावन
 कुशल
 मंगलवार
 मंगलमय

 अन्य भारतीय भाषाओं में 

श्रेणी:शब्दार्थ
बुधवार

बुधवार (बुद्धवार) सप्ताह का चौथा दिन है। यह मंगलवार के बाद और बृहस्पतिवार से पहले आता है। बुधवार का यह नाम भगवान बुद्ध के नाम पर पड़ा है। बुध सौर मंडल के एक ग्रह का भी नाम है। 
श्रेणी:सप्ताह के दिन
गुरुवार

गुरुवार सप्ताह का पाँचवा दिन है। इसे बृहस्पतिवार, वीरवार या बीफ़े भी कहा जाता है। यह बुधवार के बाद और शुक्रवार से पहले आता है। मुसलमान इसे जुमेरात कहते हैं क्योंकि यह जुम्मा (शुक्रवार) से एक दिन पहले आता है।

बृहस्पति को देवताओ के गुरु माना जाता है, अत: इस दिन को गुरुवार भी कहा जाता है।

श्री बृहस्पतिवार की आरती

बृहस्पतिवार का दिन भगवान विष्णु को समर्पित होता है। आज के दिन श्री हरि विष्णु के बृहस्पति रूप का पूजन किया जाता है। बृहस्पति देव देवताओं के गुरू माने जाते हैं। साथ ही वह भगवान विष्णु के अंशावतार माने जाते हैं। आज बृहस्पति देव का पूजन करने से ज्ञान, गुण, विवेक की प्राप्ति होती है।

बृहस्पति कवच स्तोत्र 

बृहस्पति: शिर: पातु ललाटं पातु में गुरु:।

कर्णौ सुरुगुरु: पातु नेत्रे मेंभीष्टदायक:।।

बृहस्पति चालीसा

वीर देव भक्‍तन हितकारी।सुर नर मुनिजन के उद्धारी।

वाचस्पति सुर गुरू पुरोहित। कमलासन बृहस्पति विराजित।

स्वर्ण दंड वर मुद्रा धारी। पात्र माल शोभित भुज चारी।

है स्वर्णिम आवास तुम्हारा।पीत वदन देवों में न्यारा।

बृहस्पतिवार व्रत कथा

व्रत गुरुवार के दिन किया जाता है इस व्रत को करने से मन के सारे भय निकल जाते है और पूण्य की प्राप्ति होती है माना जाता है कि इस व्रत को सच्चे मन और श्रद्धा के साथ जो भी करते है, उसे धन की और संतान की प्राप्ति होती है

 अन्य तथ्य 
 हिन्दू धर्म में गुरुवार बृहस्पति को समर्पित है।

श्रेणी:सप्ताह के दिन
शनिवार

शनिवार सप्ताह का आखिरी या सातवां दिन है। यह शुक्रवार के बाद और रविवार के पहले आता है।  यह नाम शनि से आया है जो एक ग्रह को इंगित करता है।शनि सिर्फ एक ग्रह ही है। कई कार्यालयों में इस दिन पूर्ण या अर्ध अवकाश रहता है।

 अन्य तथ्य 
 हिन्दू धर्म में इसे संकट के दिन से जाना जाता है[टीका चाहिए]। कहा जाता है कि इस दिन शनि का प्रकोप रहता है।

श्रेणी:सप्ताह के दिन
रविवार

रविवार अथवा इतवार सप्ताह का एक दिन है। यह शनिवार के बाद और सोमवार से पूर्व आता है। यह रवि से आया है जिसका अर्थ सूर्य होता है। रविवार की छुट्टी की शुरुआत सन 1843 ई० में हुई थी। इसका मकसद सरकारी कार्यालयों में काम कर रहे लोगों को मानसिक रूप से विश्राम प्रदान करना है।

पंचांग के अनुसार यह शुभ दिन है। प्रायः इस दिन कार्यालयों में अवकाश रहता है अतः सामाजिक एवं धार्मिक कार्यक्रम रविवार को ज्यादा होते है।ईसाई धर्म के अनुसार रविवार बहुत शुभ दिन होता है।
नारायण मेघाजी लोखंडे ने एक आंदोलन चलाया और 7 साल के संघर्ष के बाद, ब्रिटिश सरकार ने रविवार को अवकाश घोषित किया और रविवार को 10 जून 1890 को भारत में छुट्टी हो गई।

 यह भी देखिये 
 रविवार एक वेब पत्रिका है।
घूमर

thumb|वैवाहिक आयोजन में घूमर लोकनृत्य करती महिलाएं
घूमर राजस्थान का एक परंपरागत लोकनृत्य है। इसका विकास भील जनजाति ने मां सरस्वती की आराधना करने के लिए किया था और बाद में बाकी राजस्थानी बिरादरियों ने इसे अपना लिया। यह नाच मुख्यतः महिलाएं घूंघट लगाकर और एक घुमेरदार पोशाक जिसे "घाघरा" कहते हैं, पहन कर करती हैं। इस नृत्य में महिलाएं एक बड़ा घेरा बनाते हुए अन्दर और बाहर जाते हुए नृत्य करती हैं।  घूमर  नाम हिन्दी शब्द  घूमना  से लिया गया है जो कि नृत्य के दौरान घूमने को सूचित करता है।

घूमर प्रायः विशेष अवसरों जैसे कि विवाह समारोह, त्यौहारों और धार्मिक आयोजनों पर किया जाता है, और अक्सर कुछ घंटो तक चलता है।

घूमर गीत
thumb|राजपूत महिला द्वारा घूमर नाच
सामान्यतः निम्न गीतों पर घूमर नृत्य किया जाता है।
"म्हारी घूमर"
"चिरमी म्हारी चिरमली"
"आवे हिचकी" - पारम्परिक राजस्थानी घूमर गीत 
"घूमर"
"जंवाई जी पावणा"
"तारां री चुंदड़ी"
"म्हारो गोरबन्द नखतरालो" 
"म्हारी घूमर"
"घूमर रे घूमर रे"
"घूमर" - 2018 की फिल्म पद्मावत  से

ये नृत्य गणगौर के अवसर पर आयोजित होता है ।।
इस नृत्य की वेशभूषा 80/120 कली का लंहगा है। घूमर नृत्य को राजस्थान का रजवाड़ी नृत्य भी कहते है।
सन्दर्भ

श्रेणी:राजस्थान के लोक नृत्य
वशिष्ठ

वशिष्ठ वैदिक काल के विख्यात ऋषि थे। वशिष्ठ एक सप्तर्षि हैं - यानि के उन सात ऋषियों में से एक जिन्हें ईश्वर द्वारा सत्य का ज्ञान एक साथ हुआ था और जिन्होंने मिलकर वेदों का दर्शन किया (वेदों की रचना की, ऐसा कहना अनुचित होगा क्योंकि वेद तो अनादि है)। उनकी पत्नी अरुन्धती है। वह योग-वासिष्ठ में राम के गुरु हैं। वशिष्ठ राजा दशरथ के राजकुल गुरु भी थे।
वशिष्ठ ब्रम्हा  के मानस पुत्र थे। त्रिकाल दर्शी तथा बहुत ज्ञान वान ऋषि थे। विश्वामित्र ने इनके 100 पुत्रों को मार दिया था, फिर भी इन्होंने विश्वामित्र को माफ कर दिया। सूर्य वंशी राजा इनकी आज्ञा के बिना कोई धार्मिक कार्य नही करते थे। त्रेता के अंत मे ये ब्रम्हा लोक चले गए थे ।
आकाश में चमकते सात तारों के समूह में पंक्ति के एक स्थान पर वशिष्ठ को स्थित माना जाता है। वशिष्ठ का विवाह दक्ष प्रजापति और प्रसूति की पुत्री अरुंधती से हुआ था। 
thumb|right|500px| दूसरे (दाहिने से) वशिष्ठ और उनकी पत्नी अरुंधती को दिखाया गया है। अंग्रेज़ी में सप्तर्षि तारसमूह को बिग डिपर या ग्रेट बियर (बड़ा भालू) कहते हैं और वशिष्ठ-अरुंधती को अल्कोर-मिज़र कहते हैं।
संदर्भ

श्रेणी:ऋषि मुनि
श्रेणी:ऋग्वेद
ज्ञान

निरपेक्ष सत्य की स्वानुभूति ही ज्ञान है। यह प्रिय-अप्रिय, सुख-दु:ख इत्यादि भावों से निरपेक्ष होता है। इसका विभाजन विषयों के आधार पर होता है। विषय पाँच होते हैं - रूप, रस, गंध, शब्द और स्पर्श। {Cite web|url=https://www.aryanprime.com/2017/08/what-is-knowledge-who-is-enemy-of-wisdom.html|title=ज्ञान क्या है ?, ज्ञान का सबसे बड़ा शत्रु कौन हैं?}
thumb|ज्ञान की शास्त्रीय परिभाषा
ज्ञान लोगों के भौतिक तथा बौद्धिक सामाजिक क्रियाकलाप की उपज, संकेतों के रूप में जगत के वस्तुनिष्ठ गुणों और संबंधों, प्राकृतिक और मानवीय तत्त्वों के बारे में विचारों की अभिव्यक्ति है। ज्ञान दैनंदिन तथा वैज्ञानिक हो सकता है। वैज्ञानिक ज्ञान आनुभविक और सैद्धांतिक वर्गों में विभक्त होता है। इसके अलावा समाज में ज्ञान की मिथकीय, कलात्मक, धार्मिक तथा अन्य कई अनुभूतियाँ होती हैं। सिद्धांततः सामाजिक-ऐतिहासिक अवस्थाओं पर मनुष्य के क्रियाकलाप की निर्भरता को प्रकट किये बिना ज्ञान के सार को नहीं समझा जा सकता है। ज्ञान में मनुष्य की सामाजिक शक्ति संचित होती है, निश्चित रूप धारण करती है तथा विषयीकृत होती है। यह तथ्य मनुष्य के बौद्धिक कार्यकलाप की प्रमुखता और आत्मनिर्भर स्वरूप के बारे में आत्मगत-प्रत्ययवादी सिद्धांतों का आधार है।दर्शनकोश, प्रगति प्रकाशन, मास्को, १९८0, पृष्ठ-२२६, ISBN ५-0१000९0७-२ स्वाभाविक और सहज शब्दों में हम ज्ञान को इस प्रकार परिभाषित कर सकते हैं "अनुभव की अनुभूति ही ज्ञान कहलाता है।"

 सन्दर्भ 
Gyan Ka Madhyam

श्रेणी:ज्ञानमीमांसा
श्रेणी:दर्शन
लगध

लगध ऋषि वैदिक ज्योतिषशास्त्र के प्रसिद्ध ग्रन्थ वेदांग ज्योतिष के प्रणेता हैं। इनका काल ५०० ईसापूर्व माना जाता है। इस ग्रन्थ का उपयोग करके वैदिक यज्ञों के अनुष्ठान का समय निश्चित किया जाता था। इसे भारत में गणितीय खगोलशास्त्र पर आद्य ग्रन्थ माना जाता है। लगध ऋषि का एक प्रमुख नवोन्मेष तिथि (महीने का १/३०) का एक मानक समय मात्रक के रूप में का प्रयोग है। इन्होंने ऋग्वेद से सम्बन्धित आर्य ज्योतिष तथा यजुर्वेद से सम्बन्धित यजुष ज्योतिष की भी रचना की।

 सन्दर्भ 

 T. S. Kuppanna Sastry, Vedanga Jyotisa of Lagadha. Indian National Science Academy, New Delhi, 1985.

 इन्हें भी देखें 
 वेदाङ्ग ज्योतिष
 भारतीय गणितज्ञ सूची

श्रेणी:भारतीय गणितज्ञ